
Αριθ. Δ12α/31631/φ. ΕΥΑΑΠ (1) 

Κήρυξη αναγκαστικής απαλλοτρίωσης έκτασης 20215 μ2 στη χθ 


29-250 της διώρυγας Χρισσού-Δελφών του υδαταγωγού Μόρνου. 

Ο ΥΠΟΥΡΓΟΣ ΠΕ.ΧΩ.ΔΕ. 

Έχοντας υπόψη: 

1) Τις διατάξεις του άρθρου 28 του Νόμου 1068/1980 «περί συστά- 
σεως ενιαίου φορέα συστάσεως Ύδρευσης - Αποχέτευσης Πρωτευού- 
σης» (ΦΕΚ 190/23.8.80 τ.Α'). 

2) Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων» (ΦΕΚ 1/1—1971 τ.Α’). 

3) Τις διατάξεις του Ν. 1065/1980 «περί κυρώσεων Δημοτικού και 
Κοινοτικού κώδικα» (ΦΕΚ 168/24.7.80 τ.Α'). 

4) Τις διατάξεις του Π.Δ/τος 69/8.2.88 για τον Οργανισμό του 
Υπουργείου Δημοσίων Έργων (ΦΕΚ 28/16.2.88 τ.Α'). 

5) Την 6128/15.2.1989 απόφαση του Διοικητικού Συμβουλίου της 
ΕΥΔΑΠ, με την οποία εγκρίθηκε η αναγκαστική απαλλοτρίωση συνολι¬ 
κής έκτασης 20.215 μ2 όπως αναλυτικά εικονίζεται στο ΑΖ 66 κτημ. 
διάγραμμα και στον επ’ αυτού κτηματ. πίνακα, αποφασίζουμε: 

Κηρύσουμε αναγκαστική απαλλοτρίωση σε έκταση 20.215 μ2 και 
στη χθ 29+250 της διώρυγας του Χρισσού - Δελφών του υδαταγωγού 
Μόρνου ώστε να εξασφαλιστεί ζώνη 30 μέτρων αμφίπλευρη για την. 
προστασία του αγωγού όπως απεικονίζεται στο τοπογραφικό διά¬ 
γραμμα ΑΖ 66 και περιλαμβάνεται στο σχετικό κτηματολογικό πίνακα, 
που έχουν συνταχθεί από την ΕΥΔΑΠ (Υπηρεσία Κτηματολογίων και 
Τοπογραφήσεων) και θεωρήθηκε στις 26.4.1989 από το Δ/ντή της Δ/ 
νσης Δ6 του Υπουργείου μας. 

Στις εκτάσεις που απαλλοτριώνονται προβάλλουν δικαιώματα οι 
Αφοί Κανατά, η Μαρία Καραγιάννη και άλλοι. 

Η απαλλοτρίωση κηρύσσεται υπέρ και με δαπάνες της ΕΥΔΑΠ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαΐου 1989 

, Ο ΥΠΟΥΡΓΟΣ 

ΜΑΝΩΛΗΣ ΠΑΠΑΣΤΕΦΑΝΑΚΗΣ 

- +- 

ΑΝΑΚΟΙΝΩΣΕΙΣ 

Αριθ. Δ12α/<ρ29Ρ/32010 (2) 

Παρακατάθεση αποζημίωσης για ακίνητα που έχουν απαλλοτριωθεί με 

την κοινή απόφαση των Υπουργών Οικονομικών και ΠΕ.ΧΩ.ΔΕ. 

Δ.5370/1575/21.8.86 ΦΕΚ 778/9.9.86 τ.Δ’, για την κατα¬ 
σκευή της Νέας Εθνικής οδού Κρήτης αρ. 90, Τμήμα παράκαμψης 

Ρεθύμνης ανισόπεδος κόμβος Ατσιτσόπουλου. 

Ο ΥΠΟΥΡΓΟΣ ΠΕ.ΧΩ.ΔΕ. 

Έχοντας υπόψη: 

1) Τις διατάξεις των άρθρων 7 και 8 του Ν.Δ/τος 797/1971 «για 
αναγκαστικές απαλλοτριώσεις» (Φ.Ε.Κ. 1/1.1.1971 τ.Δ'). 

2) Τις διατάξεις του Π.Δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» (Φ.Ε.Κ. 28/16.2.88 τ.Α'). 

3) Τον πίνακα παρακατάθεσης των αποζημιώσεων κατά ιδιοκτησία 

με ημερομηνία 22.12.1987 όπως έχει συνταχθεί σε εκτέλεση της από¬ 
φασης 123/15.10.87 απόφαση του Μον. Πρωτ. Ρεθύμνης. 

4) Την εξουσιοδοτική απόφαση του Υπουργού ΠΕ.ΧΩ.ΔΕ. Δ17α/ 
01/37/5.4.89 ΦΕΚ 240/5.4.89 τ.Β', ειδοποιούμε τα πρόσωπα που 
έχουν ή αξιώνουν εμπράγματα δικαιώματα στο ακίνητο με αριθ. ΚΠ 
13α που έχει απαλλοτριωθεί με την απόφαση που αναφέρεται στο θέμα 
ότι, η αποζημίωση της έκτασης και των επικειμένων της, όπως σημειώ¬ 
νονται στα σχετικά κτηματολόγια, έχει κατατεθεί στο Γραφείο Παρακα¬ 
ταθηκών Ρεθύμνου με την έκδοσή του γραμματίου παρακαταθήκης 
9963/12.5.1989 συνολικού ποσού 1.140.000 δραχμών. 

Η αποζημίωση έχει κατατεθεί υπέρ των φερομένων ως ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωριστούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Αθήνα, 29 Μαΐου 1989 

Με εντολή Υπουργού 
Ο Τμηματάρχης 

ΜΑΝΟΛΗΣ ΔΑΣΚΑΛΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 45101/2512 (3) 

Χαρακτηρισμός ως διατηρητέων κτιρίων που βρίσκονται στον Οικισμό 

Αγίων Παρασκιών του Ν. Ηρακλείου Κρήτης, και καθορισμός ειδι¬ 
κών όρων και περιορισμών δόμησης. 

Ο ΥΠΟΥΡΓΟΣ ΠΕ.ΧΩ.ΔΕ. 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α'210), όπως τροποποιήθηκαν με 
το άρθρο 1 (παρ. 1 και 2) των Ν. 1772/1988 «Τροποποίηση διατά¬ 
ξεων του Ν. 1577/1985 «Γενικός Οικοδομικός Κανονισμός» και άλλες 
σχετικές διατάξεις» (Α’ 91). 

2. Την υπ’ αριθμ. 15883/1903/8.2.88 Κοινή Απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Β' 142). 

3. Την από 25.5.1989 αιτιολογική έκθεση της Δ/νσης Πολεοδομι- 
κού Σχεδιασμού, Τμήμα Παραδοσιακών Οικισμών. 

4. Την από 26.5.1989 (αριθμ. πρωτ. 44714/4643/89) απάντηση 
της ενδιαφερόμενης Χρυσούλας Κωστουλάκη, με την οποία συμφωνεί 
για τον χαρακτηρισμό ως διατηρητέου του παρακάτω κτιρίου, αποφασί¬ 
ζουμε: 

1. Χαρακτηρίζονται ως διατηρητέα τα κτίρια, που βρίσκονται στον 
Οικισμό Αγίες Παρασκιές του Ν. Ηρακλείου Κρήτης φερόμενο ως ιδιο¬ 
κτησία Χρυσούλας Κωστουλάκη, όπως φαίνεται με μαύρη διαγράμμιση 
στο σχετικό πρωτότυπο διάγραμμα σε κλίμακα 1:100 που Θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
υπ’ αριθμ. 45101/1989 πράξη του. Ακριβές αντίγραφο του διαγράμ¬ 
ματος αυτού θα είναι αναρτημένο στην Δ/νση Τοπογραφικών Εφαρμο¬ 
γών Τμήμα Αρχείου Σχεδίων του Υπουργείου Περιβάλλοντος Χωροτα¬ 
ξίας και Δημοσίων Έργων για είκοσι (20) τουλάχιστον ημέρες, από την 
δημοσίευση της παρούσας απόφασης στην Εφημερίδα της Κυβερνή- 
σεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των αρχιτεκτονικών στοιχείων του. 

3. Επιτρέπεται η αποκατάσταση των κτιρίων στην αρχική τους 
μορφή, η στατική ενίσχυση και κάθε εσωτερική μεταρρύθμιση για λό¬ 
γους λειτουργικούς, εφόσον δεν αλλοιώνεται ο γενικός αρχιτεκτονικός 
χαρακτήρας τους. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στα διατηρητέα κτίρια. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για την χρήση 
των χώρων των κτιρίων. 

5. Για οποιαδήποτε.οικοδομική εργασία στο εξωτερικό ή εσωτερικό 
των διατηρητέων κτιρίων καθώς και για την τοποθέτηση επιγραφών, 
απαιτείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 


6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 26 Μαΐου 1989 

Ο ΥΠΟΥΡΓΟΣ 

ΜΑΝΩΛΗΣ ΠΑΠΑΣΤΕΦΑΝΑΚΗΣ 
-♦- 

Αριθ. 1685 (4) 

Καθορισμός ορίων οικισμού Αγγελοκάστρου Ν. Αιτωλ/νίας με πληθυ¬ 
σμό μέχρι και 2000 κατοίκους και καθορισμός όρων και περιορι¬ 
σμών δόμησης αυτού. 

Ο ΝΟΜΑΡΧΗΣ ΑΙΤΩΛ/ΝΙΑΣ 
Έχοντας υπόψη: 

1. Τις Δ/ξεις του από 24.4.1985 Π.Δ. (Φ.Ε.Κ. 181Δ/3.5.1985) 
«Περί τρόπου καθορισμού ορίων οικισμού της χώρας, κατηγορίες αυτών 
και καθορισμός όρων και περιορισμών δόμησης. 

2. Τις προτάσεις των ιδιωτών μελετητών Μ ηχ/κών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα πληθυσμιακά στοιχεία της τελευτείας απογραφής της 
Ε.Σ.Χ.Ε. 

4. Την υπ’ αριθ. 5/88 γνωμοδότηση του Συμβουλίου ΧΟΠ του Νο¬ 
μού. 

5. Την υπ’ αριθ. 79/88 απόφαση του Κοινοτικού Συμβουλίου. 

6. Την Γ4Δ/15883/1903/8.2.87 κοινή απόφαση «περί μη δημο¬ 
σίευσης διαγρ/των», αποφασίζουμε: 

I. Κατατάσσουμε τον οικισμό κατά κατηγορία ενδιαφέρων, στάσι¬ 
μος, συνεκτικός, μεγάλος. 

II. Καθορίζουμε τα όρια του οικισμού Αγγελοκάστρου Κοινότ. Αγ¬ 
γελοκάστρου Επαρχίας Μεσολογγίου Ν. Αιτωλ/νίας με στοιχεία (4, 5, 
6, 7, 8, 9, 10,11,11α, 12, 13, 14,15,16, 4), όπως αυτά φαίνονται 
στο συνοδευτικό της παρούσης σχεδιάγραμμα κλίμ. 1:5.000 που απο¬ 
τελεί αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επί τόπου ελέγχου. Τα όρια μεταξύ των σημείων 
θεωρούνται ευθύγραμμα. 

III. Καθορίζουμε τους ακόλουθους όρους δόμησης: 

α) Αρτιότητα οικοπέδων εντός των ορίων του οικισμού Αγγελοκά¬ 
στρου οκτακόσια (800) τ.μ. 

Κατά παρέκλιση εντός των ως άνω ορίων, θεωρούνται άρτια τα γή¬ 
πεδα με όποιο εμβαδόν έχουν κατα την ημέρα δημοσίευσής του από 
24.4.85 Π.Δ/τος (Φ.Ε.Κ. 181 Δ/3.5.85). 

β) Οι υπόλοιποι όροι δόμησης (Κάλυψη - ύψος - σύστημα δομήσεως 
κ.λπ.) φαίνονται στο άρθρο 5 του ανωτέρω Δ/τος. 

Μέσα στα καθορισμένα όρια του Οικισμού απαιτείται για όλες τις πε¬ 
ριπτώσεις οικοδόμησης έγκριση εκσκαφής θεμελίων από την ΣΤ’ Εφο¬ 
ρεία Αρχαιοτήτων. 

Μεσολόγγι, 16 Μαΐου 1989 

Ο Νομάρχης 
Γ. ΠΑΠΑΪΩΑΝΝΟΥ 

-♦- 

Αριθ. 380 (5) 

Έγκριση πολεοδομικής μελέτης αναθεώρησης του εγκεκριμένου ρυμο¬ 
τομικού σχεδίου Αστακού Ν. Αιτωλ/νίας 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 1337/83 επέκταση των Πολεοδομικών σχε¬ 
δίων ΦΕΚ 33/Α όπως τροποποιήθηκε με το Ν. 1512/85 ΦΕΚ Α/4 
και ειδικώτερα τα άρθρα 6 και 7. 

2. Τις διατάξεις του Ν.Δ. της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικώτερα τα άρθρα 3, 9, 11, 
29, 70. 

3. Τις διατάξεις του Ν. 1777/1985 ΓΟΚ ΦΕΚ 210/4 και ειδικώ- 
τερα τα άρθρα 6, 7, 8, 9, 10, 15 και 29 όπως τροποποιήθηκαν με το 
άρθρο 13 του Ν. 1647/86 ΦΕΚ 141/Α και το Ν. 1772/88 ΦΕΚ 9Α. 

4. Τις διατάξεις του Ν. 651/77 ΦΕΚ 207/Α και ειδικώτερα το άρ¬ 
θρο 12 παρ. 1. , 

5. Τις διατάξεις του ΑΝ 314/68 ΦΕΚ 47/Α όπως αντικαταστά- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3793 


θηκε με το Ν.Δ. 1018/71 ΦΕΚ 220/Α και συμπληρώθηκε με την 
παρ. 2 του άρθρου 33 του Ν. 1337/83 ΦΕΚ 33/Α όπως αυτή αντικα- 
ταστάθηκε με την παρ. 15 του άρθρου 34 του Ν. 1577/85 ΦΕΚ 
210/Α. 

6. Τις διατάξεις του Π.Δ. 183/86 έγκριση τροποποιήσεων σχεδίων 
πόλεων και καθορισμός όρων και περιορισμός δόμησης από τους Νο¬ 
μάρχες ΦΕΚ 70/Α/5.6.1986. 

7. Τις διατάξεις του από 2.4.1985 ΦΕΚ 1225/Δ/ΠΔ. 

8. Τις διατάξεις της υπ’ αριθ. Γ4δ/15883/1903/8.2.88 κοινής 
αποφάσεως υπουργών Προεδρίας της Κυβερνήσεως και αναπληρωτή 
υπουργού ΠΕΧΩΔΕ. 

9. Την υπ’αριθ. 72674/3647/20.11.1987 απόφαση του αναπλη¬ 
ρωτή υπουργού ΠΕΧΩΔΕ έγκριση Γενικού Πολεοδομικού σχεδίου 
Αστακού. 

10. Τις γνωμοδοτήσεις του Δημοτικού Συμβουλίου με αριθ. 56/ 
1988 και 65/1988. 

11. Τις γνωμοδοτήσεις του συμβουλίου χωροταξίας Οικισμού και 
Περιβάλλοντος με αριθ. 14/88, αποφασίζουμε: 

Άρθρο 1. 

Εγκρίνεται η αναθεώρηση του εγκεκριμένου ρυμοτομικού σχεδίου 
Αστακού ΦΕΚ 164/69 όπως φαίνεται στα συνημμένα στην παρούσα 
απόφαση 6 πρωτότυπα διαγράμματα κλίμακος 1:1000 και 1:2000 
που θεωρήθηκε από τον Προϊστάμενο του ΤΠΠΕ Μεσολογγίου και 
αντίτυπά τους θα αναρτηθούν στα γραφεία του ΤΠΠΕ για 15 ημέρες 
μετά από την δημοσίευση αυτής της απόφασης στην Εφημερίδα της Κυ¬ 
βερνήσεως. 

Άρθρο 2. 

Εγκρίνεται ο Πολεοδομικός κανονισμός της περιοχής αναθεωρήσεως 
του σχεδίου κατά το πιο πάνω άρθρο 1 ως εξής: 

α) Στα οικοδομικά τετράγωνα με το Ο.Τ. επιτρέπεται η χρήση αμι¬ 
γούς κατοικίας όπως προσδιορίζεται από το άρθρο 2 του από 
23.2.1987 Π.Δ/τος ΦΕΚ 166/Δ. 

β) Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Τ επιτρέπεται χρήση τουρισμού και αναψυχής 
όπως προσδιορίζεται με το άρθρο 8 του από 23.2.1987 ΦΕΚ 166/Δ. 

γ) Στα οικοδομικά τετράγωνα με το στοιχείο Α επιτρέπεται η χρήση 
γενικής κατοικίας όπως προσδιορίζεται με το άρθρο 3 του από 
23.2.1987 Π.Δ. του ΦΕΚ 166/Δ. 

Άρθρο 3. 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο όπως φαίνεται στα ίδια διαγράμματα. 

Άρθρο 4. 

Καθορίζοντας τρεις τομείς όρων δόμησης των οποίων τα όρια φαίνο¬ 
νται στα ίδια τα διαγράμματα. Οι όροι και οι περιορισμοί δόμησης κατά 
τομέα είναι: 

Α τομέας: 

1. Ελάχιστο πρόσωπο 10, ελάχιστο εμβαδόν 200. 

2. Κατά παρέκκληση της παραπάνω παραγράφου θεωρούνται άρτια 
κο". οικοδομήσιμα τα οικόπεδα εφ’ όσον 

α) Είχαν προ του ΓΟΚ 73, ελάχιστο πρόσωπο 8, ελάχιστο εμβαδόν 
150. 

β) Είχαν προ του 1969, ελάχιστο πρόσωπο 5, ελάχιστο εμβαδόν 60 

τ ·μ· 

3. Είναι άρτια και οικοδομήσιμα τα οικόπεδα τα προκύπτοντα λόγω 
ρυμοτομίας υπό τους περιορισμούς του άρθρου 25 του Ν. 1337/83. 

4. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφ’ όσον μέσα σ’ 
αυτά εγγράφεται κάτοψη κτιρίου με ελάχιστη επιφάνεια 50 τ.μ. και 
ελάχιστη διάσταση 5μ. 

5. Ποσοστό κάλυψης οικοπέδου κατά ΓΟΚ. 

6. Συντελεστής δόμησης 2. 

7. Μέγιστο επιτρεπόμενο ύψος 11 μ. 

ΤΟΜΕΑ II 

1. ελάχιστο πρόσωπο 15 μ, ελάχίστο εμβαδόν 400 τ.μ. 

2. Κατα της παρέκκλησης της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα εφ’ όσον 


α) Είχαν προ του ΓΟΚ του 73 

α) Ελάχιστο πρόσωπο 13, ελάχιστο εμβαδόν 300 

β) Είχαν προ της 1969, ελάχιστο πρόσωπο 8, ελάχιστο εμβαδόν 
150. 

3. Είναι άρτια και οικοδομήσιμα τα οικόπεδα τα προκύπτοντα λόγω 
ρυμοτομίας υπό τους περιορισμούς του άρθρου 25 του Ν. 1337/83. 

4. Επιπλέον των προϋποθέσεων των προηγουμένων παρ. θεωρούνται 
άρτια και οικοδομήσιμα εφ’ όσον μέσα σ’ αυτά εγγράφεται κάτοψη κτι¬ 
ρίου με ελάχιστη επιφάνεια 50 τ.μ. και ελάχιστη διάσταση 5 μ. 

5. Ποσοστό κάλυψις κατά ΓΟΚ. 

6. Συντελεστής δόμησης 
α) Κατά κανόνα 1.2 

β) Παρέκκλιση προ του ΓΟΚ του 73 15 
γ) παρέκκλιση Β.Δ. 1.9.69 ΦΕΚ 164 1.5 

7. Μέγιστο επιτρεπόμενο ύψος 8 μ. 

ΕΙΔΙΚΟΙ ΟΡΟΙ ΔΟΜΗΣΗΣ 

1. Δεν επιτρέπεται η ανέγερση κτιρίων επί υποστυλωμάτων ΡΙΓΟ- 
ΤΙ5. 

2. Επιβολή στέγης σε κάθε κτίριο όπου έχει εξαντληθεί το ύψος ή ο 
συντελεστής δόμησης με μεγίστη κλίση 35% επικάλυψη με κεραμίδια. 

Η προεξοχή της στέγης από το κτίριο δεν ξεπερνά το 0.40 μ. 

3. Όψεις των νέων κτιρίων να εναρμονίζονται με το δομημένο περι¬ 
βάλλον. 

4. Να μη επισκευάζονται συνεχόμενοι εξώστες. 

5. Εξωτερικά κουφώματα: Ξύλινα στο φυσικό χρώμα του ξύλου ή 
βαμένα ή σκούρα ξύλινα. Σε αντίθετη περίπτωση μετά από ΕΠΑΕ σιδε¬ 
ρένιο ή έγχρωμο αλουμίνιο. 

ΕΙΔΙΚΟΙ ΟΡΟΙ ΔΟΜΗΣΗΣ ΜΕΣΑ ΣΤΟ ΠΡΟΤΕΙΝΟΜΕΝΟ ΓΙΑ 
ΚΗΡΥΞΗ ΠΑΡΑΔΟΣΙΑΚΟ ΟΙΚΙΣΜΟ 

Εκτός των ανωτέρω ειδικών όρων δόμησης που ισχύουν για όλο τον 
οικισμό επιβάλλονται. 

1. Διαμόρφωση των απολήξεων ζωνών κτιρίων και διαμόρφωση της 
στέψης των κτιρίων κάτω από την στέγη 

2. Διαμόρφωση εμφανών πλαισίων γύρω από τα ανοίγματα των 
όψεων 

3. Κουφώματα ξύλινα. 

Απαγορεύεται η τοποθέτηση σκεπασμάτων (τεντών) και φωτεινών 
επιγραφών. Επιτρέπεται μόνο η τοποθέτηση απλών μικρών επιγραφών 
με μήκος όχι μεγαλύτερο από το πλάτος του ανοίγματος στο οποίο αντι¬ 
στοιχούν και μετά από έγκριση της ΕΠΑΕ. 

Για τέντες επαγγελματικής χρήσης είναι δυνατή η τοποθέτηση μετά 
από έγκριση της ΕΠΑΕ ως προς την χρωματική σύνθεση σχήμα και 
υλικό. 

5. Γ ια τις γενικές αρχές της χρωματικής σύνθεσης υποβάλλεται έκ¬ 
θεση και έγχρωμο σχέδιο που εγκρίνεται από την ΕΠΑΕ. 

6. Τα υλικά της πρόσοψης επιλέγονται ελεύθερα αλλά πρέπει να 
εναρμονίζονται με το ιστορικό περιβάλλον και να εντάσσονται διακρι¬ 
τικά. 

Άρθρο 8. 

Άδειες που εκδόθηκαν μέχρι τη δημοσίευση της παρούσας απόφασης 
ή άδειες για τις οποίες έχει υποβληθεί πλήρης μελέτη στην αρμόδια Πο- 
λεοδομική υπηρεσία μέχρι τη δημοσίευση της παρούσας εκτελούνται 
όπως εκδόθηκαν ή εκδίδονται με τις προϋπάρχουσες διατάξεις με βάσει 
τα υποβληθέντα στοιχεία. 

Άρθρο 6. Η παρούσα απόφαση ισχύει από την ημερομηνία δημοσίευ¬ 
σης στην εφημερίδα της Κυβερνήσεως. Αμέσως μετά την δημοσίευσή 
της ακριβή οιντίγραφα των 6 πρωτοτύπων διαγραμμάτων σε κλίμακα 
1:1000 που συνοδεύουν την παρούσα αναρτώνται επί 15 ημέρες σε εμ¬ 
φανές μέρος στα γραφεία του ΤΠΠΕ Μεσολογγίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 27 Μαρτίου 1989 
Ο Νομάρχης 
Γ. ΠΑΠΑΪΩΑΝΝΟΤ 




3794 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 970 (6) 

Διάκριση - κατάταξη οικισμού Αγριλίτσας κοινότητος Καρυάς Ν. Αρ- 
γολίδος καθορισμός ορίων αυτού. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Το Δ/γματης 24.4.1985 (ΦΕΚ 181 Δ/85) «τρόπος καθορισμού 
ορίων οικισμών της χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δομήσεώς τους». 

2. Το γεγονός ότι ο οικισμός Αγριλίτσα όπως προκύπτει από την 
καρτέλλα κατηγοριοποιήσεως της σχετικής μελέτης - α’ φάση ανοι¬ 
κτών πόλεων - έχει τις προϋποθέσεις κατατάξεώς του στις περιπτώσεις 
στ, ε, ια, ιβ της παραγράφου 1 του άρθρου 2 του ως άνω Δ/τος. 

3. Την τηρηθείσα διαδικασία από μέρους του Τ.Π. και Π.Ε. και της 
κοινότητος και το σχεδιάγραμμα σε κλίμακα 1:5.000. 

4. Την αριθ. 37/88 απόφαση του Κοινοτικού Συμβουλίου. 

5. Τον γενόμενο επί τόπου έλεγχο από τους αρχιτέκτονα Α' Τακουρ 
και Πρόεδρος της Κοινότητας καθώς και την προς τούτο από 
30.9.1988 τεχνική έκθεση των ιδίων μηχ/κών. 

6. Την αριθ. θέμα 12ον/17.3.89 γνωμοδότηση του Συμβουλίου 
ΠΕ.ΧΩ.ΔΕ του Νομού, αποφασίζουμε: 

α) Χαρακτηρίζουμε τον οικισμό μη παραλιακός, μη τουριστικός, στά¬ 
σιμος, μικρός, αδιάφορος και διάσπαρτος. 

β) Καθορίζουμε τα όρια του οικισμού Αγριλίτσα με στοιχεία 1, 2, 3, 
4, 5, 6, 7, 8, 1 όπως φαίνονται αυτά στα συνοδευτικά της παρούσας 
σχεδιαγράμματα σε κλίμακα 1:5.000 που αποτελούν αναπόσπαστο 
τμήμα της παρούσας εισηγήσεως και συντάχθηκαν βάσει στοιχείων 
χαρτών και επί τόπου ελέγχου. 

γ) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό' διάγραμμα 
από την υπηρεσία ώστε να εξασφαλίζεται η συνέχεια των υπαρχόντων 
κοινοχρήστων χώρων και η δημιουργία νέων κοινοχρήστων χώρων 
σύμφωνα με την παρ. 1 του άρθρου 6 του από 24.4.85 Δ/τος. 

δ)Καθορίζουμε την αρτιότητα των οικοπέδων που βρίσκονται εντός 
των ορίων των εν θέματι οικισμών σε 500 τ.μ. 

Η απόφαση αυτή να δημοσιευθεί στην Εφημερίδα της Κυβερνήσεως, 
Ναύπλιο, 25 Μαΐου 1989 

' Η Νομάρχης 

ΜΑΡΘΑ ΣΗΜΑΝΤΩΝΗ 

- ♦ - 

Αριθ. 949 (7) 

Έγκριση χαρακτηρισμού οδού ως κύριας κοινοτικής οδού συνδέουσα 

την Π. ΕΠΙΔΑΥΡΟ με τον οικισμό Κολιακίου Ν. Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Το άρθρο 1 του από 24.5.85 (ΦΕΚ 270Δ' 31.5.85) περί τροπο- 
ποιήσεως όρων και περιορισμών γηπέδων εκτός σχεδίου πόλεων και οι¬ 
κισμών. 

2. Την από 10.11.88 αίτηση του Νικολάου Λασκαρά με την οποία 
ζητείται ο χαρακτηρισμός ως κύριας κοινοτικής της οδού που συνδέει 
τους οικισμούς Π. Επιδαύρου και Κολιακίου ως και τα δικαιολογητικά 
που υποβλήθηκαν συνημμένα. 

3. Την αρ. 11/87 απόφαση του Κ.Σ. Κοινότητας Π. Επιδαύρου με 
την οποία εγκρίνεται ο χαρακτηρισμός ως κυρίας κοινοτικής της εν θέ- 
ματι οδού. 

4. Το τοπογραφικό διάγραμμα της ευρύτερης περιοχής όπου η κοινο¬ 
τική οδός σε κλίμακα 1:2000 που υπογράφεται από τον Ιδιώτη τεχν. 
μηχ/κό Κ. Γκίκα. 

5. Την αυτοψία που έκανε ο αρμόδιος μηχανικός και διαπίστωσε ότι ο 
δρόμος που περιγράφεται ανωτέρω έχει πλάτος 10.0 μ. και είναι ο κυρι- 
ώτερος που συνδέει την Π. Επίδαυρο με το Κολιάκι. 

6. Το Ο. 4427/24.10.88 έγγραφο της Δ.Τ.Υ.Ν. Αργολίδας. 

7. Την 11/17.3.89 γνωμοδότηση του Συμβουλίου ΠΕ.ΧΩ.ΔΕ., 
αποφασίζουμε: 

Εγκρίνουμε τον χαρακτηρισμό της οδού που συνδέει Παλ. Επιδαύρου 


- Κολιακίου ως κυριοτέρας Κοινοτικής οδού (που διέρχεται από πε¬ 
ριοχή Πλατύ - Χέρωμα — όρο Μυρωνία). 

Ναύπλιο, 25 Μαΐου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. 1934 οικ. (8) 

Έγκριση αναθεώρησης ρυμοτομικού σχεδίου πόλης Ναυπλίου στις ενό¬ 
τητες Πρόνοια - Ν. Βυζάντιο και τμήματος Παλιάς Πόλης, και ανα¬ 
θεώρηση των όρων δόμησης. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. 1337/83 επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις (ΦΕΚ 33/Α) όπως 
τροποποιήθηκε με το Ν. 1512/85 (ΦΕΚ 4/Α). 

2. Τις διατάξεις του Ν.Δ. 17.7.23 όπως μεταγενέστερα τροποποιή¬ 
θηκαν και συμπληρώθηκαν και ειδικότερα τα άρθρα 3, 9, 11, 29 και 
70. 

3. Τις διατάξεις του Ν. 1577/85 (ΦΕΚ 210Α). 

4. Τις διατάξεις του Ν. 880/79 (ΦΕΚ 58/Α). 

5. Τις διατάξεις του Ν. 651/77 (ΦΕΚ 207/Α) και ειδικώτερα το 
άρθρο 12. 

6. Τις διατάξεις του Ν. 1558/85 (ΦΕΚ 137/Α) και ειδικώτερα το 
άρθρο 23 αυτού. 

7. Την αριθ. Φ 4975/2859/7.10.85 Απόφαση του Υπουργού ΠΕ.¬ 
ΧΩ.ΔΕ Έγκριση Γενικού Πολεοδομικού Σχεδίου (Γ.Π.Σ) του Δήμου 
Ναυπλιέων (ΦΕΚ 569/Δ). 

8. Τον Ν. 1018/71 και το αριθ. 183/86 Π.Δ. «έγκριση τροποποιή¬ 
σεων σχεδίων πόλεων και καθορισμός όρων και περιορισμών δόμησης 
από τους Νομάρχες» (ΦΕΚ 70/Α). 

9. Την αριθ. 14987/537/8.2.88 Απόφαση Αναπληρωτή Υπουρ¬ 
γού ΠΕ.ΧΩ.ΔΕ (ΦΕΚ Δ/177). 

10. Τις διατάξεις του Π.Δ. 23.3.87 (ΦΕΚ 166/Δ) «κατηγορίες και 
περιεχόμενο χρήσεως γης». 

11. Την αριθ. 144/86 απόφαση του Δημοτικού Συμβουλίου Ναυ¬ 
πλιέων. 

12. Το αριθ. 6 πρακτικό συνεδρίασης του Συμβουλίου του ΠΕ.¬ 
ΧΩ.ΔΕ του Νομού Αργολίδας της 13.4.87 (θέμα Ιο) με το οποίο γνω- 
μοδότησε να εγκριθεί η πολεοδομική μελέτη αναθεώρησης του σχεδίου 
πόλης, αποφασίζουμε: 

1. Εγκρίνεται η αναθεώρηση του εγκεκριμένου ρυμοτομικού σχεδίου 
του Δήμου Ναυπλιέων των ενοτήτων Πρόνοια - Ν. Βυζάντιο και τμήμα 
της παλιάς συνολικής εκτάσεως 930 στρέμματα με τον καθορισμό οικο¬ 
δομήσιμων χώρων, οδών, πεζοδρόμων, κοινόχρηστων χώρων, εκπαί¬ 
δευσης, κοινωνικής πρόνοιας, χώρων πολιτιστικών εκδηλώσεων, όπως 
οι παραπάνω ρυθμίσεις φαίνονται τρία (3) σχετικά πρωτότυπα διαγράμ¬ 
ματα σε κλίμακα 1:1000 που θεωρήθηκαν από την Προϊσταμένη του 
ΤΠ και ΠΕ Ν. Αργολίδας. 

2. Εγκρίνεται ο πολεοδομικός κανονισμός των εν θέματι περιοχών 
και τροποποιούνται οι όροι και οι περιορισμοί δόμησης και περιοχών 
των οποίων αναθεωρείται το σχέδιο με την παράγραφο 1 του παρόντος 
που είχαν καθορισθεί με το από 29.5.69 Δ/γμα (ΦΕΚ 105/Δ) ως 
εξής: 

Άρθρο 1. 

1. Στους οικοδομήσιμους χώρους που χαρακτηρίζονται με το στοι¬ 
χείο Α επιτρέπεται η ανέγερση κτιρίων με χρήσεις γενικής κατοικίας 
όπως καθορίζεται στο Δ/γμα 23.2.87 (ΦΕΚ 166/Δ) «κατηγορίες και 
περιεχόμενο χρήσεων γης». 

2. Στους λοιπούς οικοδομήσιμους χώρους επιτρέπεται η ανέγερση 
κτιρίων με χρήσεις αμιγούς κατοικίας όπως αναλυτικά καθορίζονται 
στο Π.Δ. 23.2.87 (ΦΕΚ 166/Δ). 

3. Τον καθορισμό σε συγκεκριμένες θέσεις όπως φαίνεται στα δια¬ 
γράμματα των παρακάτω κτιρίων: 

Κτίρια εκπαίδευσης 

Κτίρια Κοινωνικής Πρόνοιας 

Κτίρια Πολιτιστικά 

4. Τον καθορισμό των κοινοχρήστων χώρων όπως φαίνονται στα 
σχετικά σχεδιαγράμματα. 

5. Την επιβολή προκηπίου πλάτους 6 μ. για το Ο.Τ. 75 που αφορά 
τις αθλητικές λειτουργίες και 5μ. για τους λοιπούς χώρους κοινωνικών 
χρήσεων. 

Άρθρο 2. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων που ορίζονται κατά τομείς Β1, 
Β2, Γ, Δ1, Δ2 ως εξής: 

Α. Τομέας Β1 

1. Ελάχιστο πρόσωπο: ΙΟμ 
Ελάχιστο εμβαδό: 200 μ2 

Κατά παρέκκλιση θεωρούνται άρτια και οικοδομήσιμα: 
α. Τα οικόπεδα τα υφιστάμενα υπό του Γ.Δ.Κ/73 τα έχοντα: 
Πρόσωπο: 8μ. 

Εμβαδό: 150μ2 

β. Τα οικόπεδα τα υφιστάμενα υπό 21.5.55 (ημερομηνία ισχύος του 
από 21.5.55 Β.Δ. ΦΕΚ 127) τα έχοντα: 

Πρόσωπο: 5μ. 

Εμβαδό: 30μ2 

2. Μέγιστο ποσοστό κάλυψης των οικοπέδων κατά Γ.Ο.Κ./85. 

3. Συντελεστής δόμησης: 1,4 

4. Το μέγιστο ύψος των κτιρίων ορίζεται σε 7,5μ. 

Ετέθη κατά Γ.Ο.Κ/85 με μέγιστο ύψος 1,50μ. 

Σε περίπτωση που υπάρχουν έντονες υψομετρικές διαφορές μεγαλύ¬ 
τερες των 30° το ως άνω ύψος προσαυξάνεται κατά 1 μ. 

Β. Τομέας Β2 

1. Ελάχιστο πρόσωπο: ΙΟμ. 

Ελάχιστο εμβαδό: 200μ2 

Κατά παρέκκλιση θεωρούνται άρτια και οικοδομήσιμα: 
α. Για τα υφιστάμενα προ του Γ.Ο.Κ/73 τα έχοντα: 

Πρόσωπο: 8μ. 

Εμβαδό: 150μ2 

β. Τα οικόπεδα τα υφιστάμενα προ 21.5.55 (Ημερομηνία ισχύος του 
από 21.5.55 Β.Δ. ΦΕΚ 127) τα έχοντα: 

Πρόσωπο: 5μ. 

Εμβαδό: 30μ2. 

2. Μέγιστο ποσοστό κάλυψης των οικοπέδων κατά ΓΟΚ/85. 

3. Συντελεστής δόμησης: 

-Για οικόπεδα μικρότερα των 100 μ2: 1,6 

- Για οικόπεδα μεγαλύτερα των 100 μ2: 1,4 για το πέραν των 100 
μ2 εμβαδόν τους. 

- Για οικόπεδα μεγαλύτερα των 300 μ2: 1 για το πέραν των 300 
μ2 εμβαδόν τους. 

4. Το μέγιστο ύψος των κτιρίων ορίζεται σε 7,5 μ. 

- Στέγη κατά ΓΟΚ/85 με μέγιστο ύψος: 1,50 μ. 

Γ. Τομέας Γ 

1. Ελάχιστο πρόσωπο: 15 μ. 

Ελάχιστο Εμβαδό: 400 μ. 

Κατά παρέκκλιση θεωρούνται άρτια και οικοδομήσημα 

α. Τα υφιστάμενα κατά την ημέρα δημοσιεύσεως του παρόντος: 

Πρόσωπο: 10 μ. 

Εμβαδό: 200 μ2 

β. Τα υφιστάμενα του 21.5.55 (ημερομηνία ισχύος του από 21.5.55 
Β.Δ. ΦΕΚ Α 127) τα έχοντα: 

Πρόσωπο: 7μ. 

Εμβαδό: 80 μ2 

2. Μέγιστο ποσοστό κάλυψης των οικοπέδων: κατά ΓΟΚ/85. 

3. Συντελεστής δόμησης: 2,1 

4. Το μέγιστο ύψος των κτιρίων ορίζεται σε 11,50 μ. 

Δ. Τομέας Δ1 

1. Ελάχιστο πρόσωπο: 15 μ. 

Ελάχιστο Εμβαδό: 400 μ2 

Κατά παρέκκλιση θεωρούνται άρτια και οικοδομήσημα: 

α. Τα υφιστάμενα του ΓΟΚ/73 τα έχοντα: Ελάχιστο πρόσωπο 13μ. 

2. Μέγιστο ποσοστό κάλυψης των οικοπέδων κατά ΓΟΚ/85. 

3. Συντελεστής δόμησης: 1,2 

4. Το μέγιστο ύψος των κτιρίων ορίζεται σε 11,50 μ. 

Ε. Τομέας Δ2 

1. Ελάχιστο πρόσωπο: 15 μ. 


Ελάχιστο εμβαδό: 400μ2 . 

2. Μέγιστο ποσοστό κάλυψης των οικοπέδων: κατά ΓΟΚ/85 κατά 
παρέκκλιση θεωρούνται άρτια και οικοδομήσημα: 

α. Τα υφιστάμενα προ του ΓΟΚ/73 και έχοντα ελάχιστο πρόσωπο 
13 μ. 

3. Συντελεστής δόμησης: 1,2 

4. Το μέγιστο ύψος των κτιρίων ορίζεται σε 11,50 μ. 

Τοποθέτηση του κτιρίου στο ισόγειο υοχρεωτικά στην οικοδομική 

γραμμή. 

ΣΤ Τομέας Ζ 

1. Ελάχιστο πρόσωπο: ΙΟμ. 

Ελάχιστο εμβαδό: 200 μ2. 

Κατά παρέκκλιση θεωρούνται άρτια και οικοδομήσημα: 
α. Τα υφιστάμενα του ΓΟΚ/73 τα έχοντα: 

Πρόσωπο: 7,0 μ. 

Εμβαδό: 100 μ2 

2. Μέγιστο ποσοστό κάλυψης των οικοπέδων: κατά ΓΟΚ/85. 

3. Συντελεστής δόμησης: 1. 

4. Το μέγιστο ύψος των κτιρίων ορίζεται σε 7,50 μ. 

Ετέθη κατά ΓΟΚ/85 με μέγιστο ύψος: 1,50 μ. 

Άρθρο 3 

1. ΕΙΔΙΚΟΙ ΟΡΟΙ ΔΟΜΗΣΗΣ 

Ια. Ειδικά για τα Ο.Τ. 371α, 347, 366γ, 3716,372β, ισχύουν: 

- Συντελεστής δόμησης: 0,8. 

- Το μέγιστο ύψος των κτιρίων ορίζεται σε 7,50 μ. 

- Ετέθη κατά ΓΟΚ/85 με μέγιστο ύψος 1,50μ. 

1β. - Για τα Ο.Τ. 335α, 357β, 236, ισχύουν: 

- Συντελεστής δόμησης: 0,6 

- Το μέγιστο ύψος των κτιρίων ορίζεται σε 7,5 μ. 

- Ετέθη κατά Γ.Ο.Κ./85 με μέγιστο ύψος 1,50 μ. ' 

Άρθρο 4 

ΕΙΔΙΚΕΣ ΔΙΑΤΑΞΕΙΣ 

1. Στον τομέα Δ1 όρων δόμησης επί κτιρίου όγκου πέραν των 1500 
μ3 υπεράνω της στάθμης του φυσικού εδάφους, επιβάλλεται η διάσταση 
του όγκου τούτου σε μικρότερους όγκους, ή σε ανεξάρτητα κτίρια έστω 
και αν πρόκειται περί λειτουργικώς ενιαίου οικοδομήματος αν πρόκειται 
περί λειτουργικώς ενιαίου οικοδομήματος. 

2. Σε όσους τομείς συμπεριλαμβάνεται η στέγη ή κατασκευή της είναι 
υποχρεωτική κατά την εξάντληση του συνελεστή δόμησης και η αποπε¬ 
ράτωσή της ολοκληρώνεται πριν τις εργασίες πληρώσεως του κτιρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 26 Απριλίου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. X 4885 (9) 

Αναγνώριση του δρόμου που βρίσκεται στο σχέδιο πόλης περιοχή Βρα- 
χνί Καλαβρύτων Ν. Αχαΐας προϋπάρχοντος του 1923 στο εγκ. ρυμ. 
σχέδιο. 

Η ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν. 3200/55 «περί διοικητικής αποκεντρώσεως και 
τις ίδιες του από 28.6.55 Β.Δ. περί εξαιρέσεως από της αρμοδιότητας 
των Νομαρχών μερικών αντικειμένων αρμοδιότητας του Υπουργού ΔΕ. 

2. Τις δ/ξεις του Ν.Δ. 712/70 και εκείνες του Β.Δ. 677/71 περί 
τροποποιήσεως και συμπληρώσεως του Β.Δ. 712/70. 

3. Τις δ/ξεις του Ν.Δ. 532/70 περί συμπληρώσεως των δ/ξεων 
περί διοικητικής αποκεντρώσεως. 

4. Τον Ν. 1032/80 περί συστάσεως του Υπουργείου Χ.Ο.Π. 

5. Τον Ν. 1232/82 (ΦΕΚ 22Α') περί επαναφοράς σε ισχύ τροποποί¬ 
ηση και συμπλήρωση των δ/ξεων του Ν.Δ. 4352/64 και άλλες δ/ξεις. 

6. Τις 13905/721/24.5.82 και 24712/1248/21.6.82 κοινές 
αποφάσεις των Υπουργών Προεδρίας και ΧΟΠ. 

7. Το αρ. 20 του Ν.Δ. 17.7.1923 ΦΕΚ 228/Α/16.8.23 περί σχε¬ 
δίων πόλεων και την Ε34/20014/16.6.77 της Υπηρεσίας Οικισμού 
σχετικά με ιδιωτικές οδούς που προϋπάρχουν του έτους 1923. 

8. Το X.5881/89 έγγραφο του Τμ. Πολεοδομίας και Π.Ε στο Συμ- 

βούλιο ΧΟΓΙΝ Αχαΐας όπου εκφράζεται η άποψή του για το θέμα. 

9. Την γνωμοδότηση του Συμβουλίου Χ.Ο.Π.Ν: Αχαΐας που διατυ¬ 
πώθηκε με το υπ’ αρ. 5/21.4.89 πρακτικό του, αποφασίζουμε: 

1. Αναγνωρίζουμε ως προϋπάρχοντα του έτους 1923 την οδό με 
στοιχεία Ε, Δ, Γ, Β, Α, Η, Ζ, Ε στο εγκεκριμένο ρυμ. σχέδιο Βραχνί Κα¬ 
λαβρύτων και όπως φαίνεται στο με κλ. 1:200 τοπογραφικό διάγραμμα 
που συνοδεύει την παρούσα απόφαση. 

2. Το τοπογραφικό διάγραμμα να αναρτηθεί στον πίνακα των ανα¬ 
κοινώσεων του γραφείου 6 του Τμήματος Πολεοδομίας και Π.Ε. Ν. 
Αχαΐας από 10.5.89 έως 30.5.89. 

3) Η ισχύς αυτής της αποφάσεως αρχίζει από την ημέρα δημοσίευ¬ 
σης στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 9 Μαΐου 1989 

Με εντολή Νομάρχη 
Ο Προϊστάμενος Πολεοδομίας 
ΠΑΝ. ΓΟΤΝΑΡΟΠΟΤΛΟΣ 

Αριθ. ΠΕ 781 (10) 

Καθορισμός χρήσης παραχωρημένου ακινήτου από την Κοινότητα στην 
Ζωή Ιωαννίδου του Ηρακλή. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1, Το άρθρο 3 παρ. 1 του Ν. 1512/11.1.85 (ΦΕΚ 4Α) για την τρο¬ 


ποποίηση και συμπλήρωση πολεοδομικών διατάξεων κ.λπ. 

2. Το Ν. 1337/12.3.83 (ΦΕΚ 33Δ/14.3.83) για την επέκταση 
Πολ/κών σχεδίων κ.λπ. 

3. Το Ν. 360/1976 για την Χωροταξία και το περιβάλλον. 

4. Το Ν. 1032/1980 για την σύσταση του ΥΧΟΠ. 

5. Την υπ’ αριθμ. 13/89 απόφαση του κοινοτικού συμβουλίου. 

6. Το πρακτικό γνωμοδότησης της επιτροπής του άρθρου 6 του Ν.Δ. 
221/74. 

7. Την από 19.5.89 με αριθμ. πρωτ. 781 εισηγητική έκθεση του 
Τμήματος Πολεοδομίας και ΠΕ της Νομαρχίας μας, αποφασίζουμε: 

Καθορίζουμε ως χρήση γης την λειτουργία που γενικά εξυπηρετεί 
την επαγγελματική εγκατάσταση κτηνοτροφικών εκμεταλλεύσεων και 
δραστηριοτήτων βάσει των διατάξεων του Π.Δ. 5-5/5.6.84 όπως τρο¬ 
ποποιήθηκε με το Π.Δ. 14-3/3.4.86, για το υπόψη τεμάχιο έκτασης 
στρεμμάτων 5 που φαίνεται στο απόσπασμα διαγράμματος αγροκτήμα¬ 
τος Αγάπης της τοπογραφικής υπηρεσίας με αριθμό 143β. Το τοπο¬ 
γραφικό διάγραμμα θεωρήθηκε από το Τμήμα Πολεοδομίας και Π Ε 
και αποτελεί αναπόσπαστο τμήμα της παρούσας. 

Γρεβενά, 23 Μαΐου 1989 
Ο Νομάρχης 

ΣΤΕΦΑΝΟΣ 0. ΠΑΤΡΑΜΑΝΗΣ 

Γ&οΰρταΩ Μοίτ&φαι 
ΠροΊ ίΐώίε/ιΩ -*ιλ/ Τ99 

Αριθ. 860/373 οχ. 26391/1278/88 (11) 

Χαρακτηρισμός αποκεκλεισμένου οικοπέδου ως οικοδομήσιμου ιδιο¬ 
κτησίας Ελένης Καρτσιμαδάκη που βρίσκεται στο Ο.Τ. (518) του 

ρυμοτομικού σχεδίου Αγ. Αναργύρων. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις 26391/1278/88 και 8260/373/89 αιτήσεις Ελ. Καρτσι- 
μαδάκη με τις οποίες μας υποβλήθηκαν τα πιο κάτω δικαιολογη- 
τικά: 

α) το υπ’ αρ. 18646/59 συμβόλαιο συμ/φου Αθηνών Ευ. Ζώγγου 

β) το υπ’ αρ. 1790/87 συμβόλαιο συμ/φου Ν. Λιοσίων, Μ. Τσε- 
κούρα 

γ) το από Δεκέμβριο 1988 τοπογραφικό του εργοδηγού Π. Μαυρο- 
ειδή (εις διπλούν). 

2. Την Γ4Δ/15883/1903/8.2.87 κοινή απόφαση του Υπουργείου 
Προεδρίας της Κυβέρνησης και αναπληρωτού ΥΠΕΧΩΔΕ. 

3. Την αυτοψία που έκανε αρμόδια υπάλληλος της Υπηρεσίας μας 
την 14.2.89. 

4. Τις διατάξεις της παρ. 3 του άρθρου 4 του από 27-2/18.3.1926 
Ν.Δ/τος κυρωθέντος δια του από 2.8.27 Δ/τος δια του οποίου τροπο¬ 
ποιήθηκαν τα άρθρα 44, 45 του από 17.7.1923 Ν.Δ/τος «περί σχε¬ 
δίων πόλεων, κωμών, κ.λπ.». 

5. Τις διατάξεις του άρθρου μόνον του από 28.8.85 Δ/τος «περί 
εξαιρέσεων κ.λπ. αρμοδιότητος του Υπουργείου Δημ. Έργων εν συνδια- 
σμώ προς τις Δ/ξεις του Ν. 3200/55 «περί διοικητικής αποκεντρώ- 
σεως» και το Ν.Δ. 532/50 «περί συμπληρώσεως διατάξεων περί διοι¬ 
κητικής αποκεντρώσεως», και το εις εκτέλεση τούτου Β.Δ/γμα 7.2.70 
ως τροποποιήθηκε δια των υπ’ αρ. 677/71 και 198/72 Β.Δ/των. 

6. Το υπ’ αρ. 805/30.12.72 Β.Δ/γμα «περί καθορισμού κ.λπ. των 
Υπηρ. του Νομάρχου Αττικής διατηρουμένων αρμοδιοτήτων κ.λπ. 

7. Το Ν.Δ/γμα 1147/72 περί διοικήσεως μείζ. Πρωτευούσης και 
την υπ’ αρ. Α7/13.1.77 της 1ης Δεκεμβρίου 1972 κοινής Αποφάσεως 
των Υπουργών παρά τω Πρωθυπουργώ Εσωτερικών και Δημ. Εργων 
«περί οργανώσεως των Υπηρ. Νομαρχ. Αττικής αρμοδιότητος Υπουρ¬ 
γείου Δημ. Έργων. 

8. Την υπ’ αρ. Ε 11183/12.8.82 κοινή απόφαση Νομάρχου Αττι¬ 
κής, Νομάρχου Διαμ. Δυτ. Αττικής «περί αναθέσεως υπογραφής απο¬ 
φάσεων εγγράφων και άλλων πράξεων επί αντικειμένων Υπηρεσίας Πο¬ 
λεοδομίας αρμοδιότητας Νομάρχου - Προϊσταμένου Διαμ. Δυτ. Αττι¬ 
κής. 

9. Την απόφαση 13259/1565/8.8.84 «περί τροποποιήαεως απο¬ 
φάσεως ασκήσεως αρμοδιοτήτων Νομάρχου» με την οποία δόθηκε το 
δικαίωμα του χαρακτηρισμού οικοπέδου ως αποκεκλεισμένου στην 
Προϊσταμένη Δ/νσεως Πολεοδομίας. 

Όπως προκύπτει εκ των προηγουμένων στοιχείων το οικόπεδο το 
περιγραφόμενο με σοιχεία (Α-Β-Γ-Δ-Α) ιδ. Ελ. Καρτσιμαδάκη, το κεί¬ 
μενο στο ρυμ. σχέδιο Αγ. Αναργύρων (επί της ιδιωτικής οδού Κολοκο- 
τρώνη) εντός του Ο.Τ. (518) του περικλειομένου υπό των οδών Πλα- 
πούτα - Πάρνηθος - Εύβοιας - Πρεμεντή προϋφίσταται της εγκρίσεως 
του σχεδίου της περιοχής και ότι τούτο είναι αποκεκλεισμένο από των 
οδών του ρυμοτομικού σχεδίου και δεν δύναται να αποκτήσουν το κανο¬ 


νικό πρόσωπο δια τακτοποιήσεως (λόγω των υπαρχόντων κτισμάτων 
μονίμου μορφής επί των ομόρων οικοπέδων ως και εκ του σχήματος και 
της θέσεως αυτών), αποφασίζουμε: 

Θεωρούμε το οικόπεδο ιδιοκτησίας Ελ. Καρτσιμαδάκη, το περιγρα- 
φόμενο με στοιχεία (Α-Β-Γ-Δ-Α) στο από Δεκέμβριο 1988 τοπογρ. του 
εργοδηγό Π. Μαυροειδή που έχει πρόσωπο επι της ιδιωτικής οδού Κο- 
λοκοτρώνη το αποκλεισμένο εντός του ως άνω τετραγώνου του σχεδίου 
της περιοχής των Αγίων Αναργύρων ως οικοδομήσιμο και ορίζουμε ως 
όρους δομήσεως τους πιο κάτω: 
α) συντελεστής δόμησης 1.40 
β) ποσοστό κάλυψης κατά ΓΟΚ/85 

γ) εφαρμογή της παρ. 6 του άρθρου 9 του ΓΟΚ/85 για πλάτος οδού 
6.00μ. 

δ) Το από Δεκέμβριο 1988 τοπογραφικό διάγραμμα του εργοδηγού 
Π. Μαυροειδή σε κλίμακα 1:200 που συνοδεύει, κατάλληλα θεωρημένο 
την απόφαση μας αυτή θα αναρτηθεί επί Ιδνθήμερο στα γραφεία της 
Υπηρεσίας μας μετά την δημοσίευσή της στην Εφημερίδα της Κυβερνή- 
σεως. 

Αιγάλεω, 22 Μαΐου 1989 

Με εντολή Νομάρχη 
Η Διευθύντρια 
Β. ΒΙΔΑΛΑΚΗ 

Αριθ. Οικ. 2792/2183 (12) 

Τροποποίηση ορίων του οικισμού Όαση Βαρυπέτρου Ν. Χανιών. 


Ο ΝΟΜΑΡΧΗΣ ΧΑΝΙΩΝ 


Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.85) περί 
τρόπου καθορισμού ορίων οικισμών μέχρι 2.000 κατοίκους, κατηγο¬ 
ρίες και καθορισμό όρων και περιορισμών δόμησης όπως αυτό συμπλή- 
ρωθηκε με το από 14.2.87 Π.Δ. (ΦΕΚ 133 Δ/23.2.87). 

2. Την υπ’ αριθμ. 2318/15.5.87 απόφαση του Νομάρχη Χανιών. 

3. Την υπ’ αριθμ. 8/89 (θέμα 5ο) γνωμοδότηση του Συμβουλίου 
ΧΟΠ του Νομού. 

4. Το από 19.10.78 Π.Δ. (ΦΕΚ 594 Δ/13.11.78), αποφασί¬ 
ζουμε: 

Τροποποιούμε τα όρια του οικισμού Όασης Βαρυπέτρου ως ακολού¬ 
θως: 

Σημείο 3: ως έχει 

Σημείο 3Α: Η κάθετη προβολή του σημείου 4 Νότια του δρόμου και 
σε βάθος 100 μ. από τον άξονα του δρόμου. 

Σημείο 4: Βορειοανατολικό άκρο ιδιοκτησίας Σφηναρολάκη 

Σημείο 1: Ως έχει. 

Κάτω τα λοιπά ισχύουν τα οριζόμενα με την υπ’ αριθμ. 5814/ 
14.11.86 (ΦΕΚ 1284/31.12.86) απόφαση του Νομάρχη Χανιών. 


Χανιά, 22 Μαΐου 1989 
Ο Νομάρχης 

ΜΑΝΩΛΗΣ ΜΠΡΙΛΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




